‎(ผลงานซีรีส์จาก NETFLIX)
‎(เอเธนส์ ปี 1967)
‎มันจบแล้วขอรับ คุณแม่อธิการ
‎กระผมนำบัญชีมาให้ดูด้วย
‎เงินหมดแล้ว
‎แต่เราต้องใช้ยา
‎ต้องใช้เตียง
‎ต้องมีอาหาร
‎แม่ไล่คนกลับไปไม่ได้
‎ในอดีต
‎ถ้างบประมาณเหลือน้อย
‎คุณแม่เคยหาทางบริจาค ‎โดยใช้ทรัพย์สินส่วนตัว
‎แม่ขายทุกอย่างไปหมดแล้ว
‎ถ้าอย่างนั้นเราก็ไม่มีทางเลือก
‎ต้องปิดคณะภคินี
‎และสาม
‎สอง...
‎คืนนี้ในรายการ "มีทเดอะเพรส" ‎เรามีแขกพิเศษมากจริงๆ
‎เจ้าฟ้าชายฟิลิป พระสวามี ‎ดยุคแห่งเอดินบะระ
‎ณ วอชิงตันนี้
‎เป็นส่วนหนึ่งของการเสด็จเยือนแคนาดา ‎และสหรัฐอเมริกาเป็นเวลา 18 วัน
‎- ขอต้อนรับครับ ‎- ขอบคุณครับ ดีใจที่ได้มา
‎เรามีคำถามที่อยากจะถามเยอะมาก ‎แต่มีเวลาจำกัด
‎แต่มีเรื่องหนึ่งที่เราอยากจะรีบถามก่อนทันที
‎สำหรับพวกเราชาวอเมริกันโง่ๆ ที่ไม่เข้าใจ
‎ว่าทำไมท่านจึงไม่ใช่กษัตริย์
‎เพราะเมื่อกษัตริย์อังกฤษแต่งงาน
‎พระชายา ไม่ว่าจะเป็นอะไร ‎จะได้เป็นพระราชินีโดยอัตโนมัติใช่ไหม
‎ใช่ ถูกแล้ว
‎ดังนั้นเมื่อพระราชินีแต่งงานกับท่าน เกิดอะไรขึ้น
‎ในฐานะผู้ชายด้วยกัน ผมรู้สึกโมโหแทนเลยนะ
‎ใช่ แล้วก็ควรจะโมโห
‎มันอยุติธรรมอย่างร้ายกาจ
‎แล้วถ้าพูดถึงเรื่องของความอยุติธรรม
‎เราเพิ่งได้ข่าวด่วนจากลอนดอน ‎ที่เริ่มต้นแบบนี้
‎"พระราชินีเอลิซาเบธไม่ได้ขึ้นเงินเบี้ยหวัด
‎- มามากกว่า 15 ปีแล้ว" ‎- จริง
‎บทความนั้นเขียนต่อไปว่า ‎นั่นเป็นเรื่องยากลำบากแค่ไหน
‎ที่ราชวงศ์จะต้องเผชิญในการ ‎เอาตัวรอดจากเงินเบี้ยหวัดประจำปีที่ได้อยู่
‎นี่ทำให้เกิดสถานการณ์ ‎กลืนไม่เข้าคายไม่ออกหรือไม่ครับ
‎อย่างมาก เราคิดว่า ‎ปีหน้าค่าใช้จ่ายของพวกเราจะติดลบ
‎ซึ่งที่จริงก็ไม่ใช่การจัดการทรัพย์สินที่แย่นะ ‎ถ้าคิดกันจริงๆ
‎เราจัดการทุกอย่างได้ภายในงบที่มี
‎ซึ่งคำนวณจากค่าใช้จ่ายเมื่อ 15 ปีก่อน
‎ตอนที่พระราชินีเพิ่งขึ้นครองราชย์
‎ดังนั้นเพื่อที่จะรับค่าใช้จ่ายทั้งหมดไหว...
‎เราจำเป็นจะต้องตัดค่าใช้จ่ายที่ไม่จำเป็น
‎และตอนนี้ก็เริ่มจะเห็นผลลัพธ์กันแล้ว
‎ถ้าไม่มีอะไรเปลี่ยนแปลง
‎เราก็คงจะต้อง...
‎คือเราก็ไม่รู้หรอก
‎เราอาจจะต้องย้ายไปอยู่ในวังที่เล็กกว่านี้ ‎ใครจะไปรู้
‎พระราชวังที่เล็กลง
‎อะไรทำนองนั้น
‎ตอนนี้พวกเราก็ประหยัดรัดเข็มขัดกันอยู่
‎ซึ่งนั่นก็ไม่ได้ทำให้ชีวิตง่ายเลย
‎ตัวอย่างเช่น เรามีเรือใบลำเล็กๆ
‎- ซึ่งก็จำเป็นต้องขายไป ‎- จริงหรือ
‎เร็วๆ นี้เราเองก็คงต้องเลิกเล่นโปโล
‎อะไรแบบนั้น
‎ขอบคุณครับ ‎เดี๋ยวเรากลับมากับรายการมีทเดอะเพรส
‎และสัมภาษณ์ดยุคแห่งเอดินบะระต่อ
‎ต่อสายต่างประเทศครับ ไปลอนดอน อังกฤษ
‎01946 0200
‎- ฮัลโหล เคนพูด ‎- เคน นี่จอห์น อาร์มสตรอง
‎ผมอยู่ที่นิวยอร์ก ตามข่าวมูฮัมหมัด อาลีอยู่
‎แต่เพิ่งเห็นดยุคแห่งเอดินบะระ ‎ให้สัมภาษณ์รายการโทรทัศน์ที่นี่
‎ขอพื้นที่ให้ผม 600 คำ เก็บหน้าหนึ่งให้ด้วย
‎ได้เลย
‎คุณไม่ผิดหวังแน่
‎วันทยาวุธ!
‎ตอนแรกกระหม่อมว่าจะเริ่มรายงาน ‎จากสถานการณ์ทางตอนเหนือของไนจีเรีย
‎แต่จากบทความใน ‎หนังสือพิมพ์การ์เดียนฉบับวันนี้
‎เรื่องที่พระสวามี ดยุคแห่งเอดินบะระ...
‎จริง ควรจะเริ่มจากเรื่องนั้น
‎ทางคณะรัฐมนตรีมีปฏิกิริยาอย่างไรบ้าง
‎โดยรวมแล้วเป็นในแง่บวก
‎เมื่อดูการคาดการณ์สภาพเศรษฐกิจที่ไม่สู้ดีนัก
‎ผมขอเสนอให้รัฐบาลทำตามคำแนะนำ ‎ของจอห์น อาร์มสตรอง
‎ที่เขียนไว้ในการ์เดียนวันนี้
‎และตัดโครงสร้างรัฐที่ซ้ำซ้อน
‎และเก่าคร่ำคร่าล้าสมัยออกขายทอดตลาดเสีย
‎ตัดราชวงศ์ออก
‎ทุกคนคิดเหมือนกันรึ
‎แน่นอน พวกคนต่อต้านหน้าเดิมๆ ‎ก็ลิงโลดกันใหญ่
‎เบนน์ ครอสแมน คาสเซิล
‎ย่อมเดาได้อยู่แล้ว
‎หรือจะเรี่ยไรเงิน ‎ไปซื้อลูกม้าตัวใหม่ให้เจ้าชายกันดี
‎ในสภาวะเศรษฐกิจปัจจุบัน
‎เมื่อครอบครัวคนทำงานสุจริตทั่วประเทศ ‎ต้องพยายามสู้เพื่อเอาชีวิตรอด
‎ฉันว่าการอ้างความยากจนของพวกเกาะกิน ‎เป็นเห็บเหายกตนว่าสูงส่ง
‎นอกจากจะไม่เหมาะสมแล้ว ‎ยังเหยียดหยามกันที่สุด
‎ฉันว่าคุณคงรู้ว่าครอบครัวนั้น ‎ได้เงินภาษีของประชาชนอังกฤษปีละเท่าไร
‎สองล้านห้าแสนปอนด์
‎ถ้าเอามาเทียบกับรายได้เฉลี่ยในครอบครัว...
‎เรื่องนั้นผมรู้ 1,607 ปอนด์
‎ต่อปีนะ ราชวงศ์นี้ใช้เงินต่อวัน ‎เป็นสี่เท่าของรายได้ประชาชนต่อปี
‎แล้วยังจะมาขอเพิ่มอีก!
‎- ขอเพิ่ม! ‎- แหม บาร์บารา
‎เล่นโปโลมันแพง
‎กล้าดียังไง! ในเมื่อคนครึ่งประเทศ...
‎สิ่งที่ทำให้กระหม่อมกังวล ‎คือปฏิกิริยาจากคนที่เหลือต่างหาก
‎กลุ่มที่ "เฉยๆ"
‎ก่อนบทความนั้นออกมา
‎ผมคิดว่ามีคนที่หัวแข็งในรัฐบาลแค่หกคน
‎ที่อยากตัดรายชื่อผู้รับเงินเบี้ยหวัดรายปีจากรัฐ
‎เทียบกับพวกที่เราเรียกว่าเป็นกลาง 14 คน
‎แต่ตอนนี้ ตัวเลขน่าจะแบ่งเป็นสิบต่อสิบ
‎นั่นเป็นการเปลี่ยนจุดยืนจำนวนมาก ‎ที่น่าเป็นห่วง
‎แล้วจุดยืนของคุณเองล่ะ
‎ของกระหม่อมรึ
‎ใช่ ท่านนายกรัฐมนตรี จุดยืนของคุณ
‎คุณคือเสียงตัดสิน
‎กระหม่อมสนับสนุนสถาบันกษัตริย์มาโดยตลอด
‎อย่างที่เห็นมาเสมอ
‎แต่เมื่อเห็นคำโอดโอยว่าตนนั้นยากจน
‎จากปากพระสวามีของสตรีซึ่งร่ำรวยที่สุดในโลก
‎และการร้องขอต่อประชาชนผู้เสียภาษีชาวอังกฤษ ‎ให้ขึ้นเงินให้ในช่วงเวลาแบบนี้
‎แม้แต่กระหม่อมเองก็ยังรู้สึก...
‎สองจิตสองใจ
‎แล้วเขาอยากให้เราทำอย่างไร
‎ย้ายไปอยู่ในบ้านแฝดรึ
‎หรือเดินทางทั่วโลกด้วยรถโดยสาร
‎ที่จริงเขาก็พูดเรื่องการเดินทางด้วย
‎บอกว่ากองเรือหลวงใช้ทุนของทหารเรือ
‎เครื่องบินที่เราใช้ก็ใช้ทุนของกองทัพอากาศ
‎และที่มาร์กาเร็ตไปเที่ยวอเมริกาครั้งล่าสุด
‎ใช้เงินของธนาคารแห่งชาติ ‎ไป 30,000 ปอนด์
‎ซึ่งเขาบอกว่า น้องทำงานจริงๆ แค่สองวัน
‎"การไปเที่ยว" ของมาร์กาเร็ต ‎นอกจากจะทำให้เราได้เงินกู้ยืมหลายล้านปอนด์
‎ยังได้รับคำชมมากมาย ‎จากหนังสือพิมพ์ทุกฉบับในโลก
‎ซึ่งก็ถือว่าทำงานมากกว่าที่นายวิลสันกับ...
‎พวกลูกกระจ๊อกสังคมนิยม ‎ไร้ประสิทธิภาพทางเศรษฐกิจจะทำได้
‎ปล่อยเป็นหน้าที่เราเอง
‎หมายความว่าอะไร
‎หมายความว่าเรื่องนี้ต้องโต้ตอบ
‎โต้ตอบอย่างเผ็ดร้อนด้วย
‎- ฟิลิป... ‎- ท่านควรได้รับค่าตอบแทนที่เหมาะสม
‎เราควรได้รับค่าตอบแทนที่เหมาะสม
‎เราจะไม่มีวันหยุดจนกว่าทุกคนจะได้
‎นี่พลอยไพลินศรีลังกาแท้
‎ล้อมด้วยเพชร
‎ไม่มีไพลินแท้ที่ไหนใหญ่ขนาดนั้นหรอก
‎ต่อให้จี้นั้นเป็นของจริงแค่เสี้ยวเดียว มันก็...
‎เอาไปตรวจดูสิ
‎เมื่อคุณเสนอราคาตรงตามตลาด
‎แม่ก็จะพิจารณาขาย
‎ไปหาแม่ได้ที่คณะภคินีคริสต์
‎แห่งมาร์ธาและมารีย์
‎เลขที่สิบ ถนนเพฟคอน เนโอ อิราคลิโอ
‎ไม่อยากเชื่อ
‎แก๊งตกทองสมัยนี้!
‎ทำกันถึงขนาดนั้น!
‎ได้จับเธอหรือเปล่า
‎- ใคร ‎- แม่ชีปลอมนั่นน่ะ
‎แม่ชีนั่นไม่ได้ปลอมอะไรเลย ไอ้โง่
‎ท่านเป็นแม่ชีจริงๆ และเคยเป็นเจ้าหญิงจริงๆ
‎อะไรนะ
‎เจ้าฟ้าหญิงอลิซแห่งกรีซและเดนมาร์ก ‎เกิดในพระราชวังวินด์เซอร์
‎ปู่ทวดคือพระเจ้าซาร์แห่งรัสเซีย
‎ยายทวดคือพระราชินีวิกตอเรีย
‎ลูกชายท่านก็สมรสกับพระราชินีแห่งอังกฤษ
‎ได้ราคาหรือยังจ๊ะ พ่อหนุ่ม
‎หวานใจ รับหรือยัง
‎ได้ยินหรือเปล่า
‎หวานใจ
‎ฮัลโหล หวานใจ
‎ฝ่าพระบาท
‎ฮัลโหล หวานใจ
‎ได้ยินรึเปล่า
‎รับสายหน่อย
‎ฮัลโหล
‎ฝ่าพระบาท
‎ฮัลโหล หวานใจ
‎- ใต้ฝ่าละอองพระบาท ‎- ว่าอย่างไร
‎- พระสวามี ดยุคแห่ง... ‎- เราว่าเขาไม่ได้โทรหาเรา
‎เขาเรียกเราว่า "ที่รัก" หรือ "กะหล่ำปลี"
‎"หวานใจ" เอาไว้เรียกคนอื่น
‎อ้อ เห็นไหม ได้ผล
‎เรียกหาลูกรึ
‎ใช่
‎คือ...
‎- พ่อคุยกับผู้พันอาดีนแล้ว ‎- ค่ะ
‎- กับมาร์ติน ชาร์เทริส ‎- ค่ะ
‎และวิลเลียม เฮเซลไทน์
‎ใช่ กลุ่มคนที่ลูกเกลียดที่สุดในชีวิตรวมกัน
‎แต่พวกเรามารวมตัวกัน
‎ในกรงสัตว์เลื้อยคลานหรือเปล่า
‎ในสวนสัตว์น่ะ
‎เปล่า เราตัดสินใจว่า ‎ในฐานะส่วนหนึ่งของโครงการประชาสัมพันธ์
‎- เราจะปั้นลูกให้ดังระเบิด ‎- อะไรนะ
‎ไม่ใช่ระเบิดแบบจรวด
‎แต่ก็อาจจะให้ดังเหมือนจรวด
‎และดังนั้น
‎พ่ออยากให้ลูกมีส่วนร่วม ‎พร้อมกับทุกคนในครอบครัว
‎ในภาพยนตร์สำคัญซึ่งจะฉายทางโทรทัศน์
‎พ่อเคยเล่าเรื่องให้ฟังแล้วไม่ใช่รึ
‎ว่าตอนที่พ่อยังเป็นทารก
‎- ค่ะ ‎- พวกเราต้องหนีจากกรีซ
‎- ค่ะ หลบในลังมะนาว ‎- ลังส้มต่างหาก
‎นั่นเป็นเพราะประชาชนลุกขึ้นต่อต้านเรา ‎ซึ่งเป็นสถาบันกษัตริย์
‎นับตั้งแต่นั้นมา เราจึงระหกระเหิน
‎พลัดถิ่น
‎พ่อไม่มีบ้านดีๆ ให้อยู่ ไม่มีครอบครัว
‎และพ่อ...
‎ไม่อยากให้เราเจอเรื่องนั้น
‎พ่ออยากให้ประชาชนชื่นชอบเรา ‎อยากให้ประชาชนรู้สึกว่ารู้จักพวกเรา
‎พ่อรู้ว่าลูกรักความเป็นส่วนตัวมาก
‎แต่พ่อว่าลูกมีหลายอย่างที่ประชาชนจะชอบ
‎ถ้าพวกเขามีโอกาสได้รู้
‎เรื่องที่ว่าโดยรวมแล้วลูก...
‎คุ้มค่าเงินที่เขาเสียให้เรา
‎เหมือนรองเท้าบู๊ตทนๆ สักคู่สินะ
‎ชีวิตนี้มีอะไรที่คนรัก ‎มากไปกว่ารองเท้าบู๊ตทนๆ ด้วยหรือ
‎ฟังดูน่ารังเกียจไปหมด
‎ใช่
‎พ่อกะแล้วว่าลูกต้องพูดแบบนี้
‎แต่ถ้าพ่อ และสัตว์เลื้อยคลานตัวอื่นๆ ยืนยัน...
‎เกรงว่าจะเป็นอย่างนั้น
‎(ประชาสัมพันธ์) ‎(โทรทัศน์ บีบีซี)
‎ถ่ายหนังรึ
‎ใช่
‎เป็นหนังสารคดี
‎โทนี คุณอยาก...
‎อ๋อ แปลว่าไม่ต้องแสดง
‎ไม่มีการเสแสร้ง
‎แค่ถ่ายเรื่องที่เกิดขึ้นจริง
‎เหมือนพวกภาพยนตร์สัตว์ป่า
‎อ๋อ เราชอบแบบนั้นนะ
‎ใช่ เว้นแต่ครั้งนี้
‎พวกเราคือฝ่ายที่กำลังจะสูญพันธุ์
‎ใช่ นั่นแหละ หนังจะตามถ่ายเราทุกคน ‎ในชีวิตประจำวัน
‎เพื่อพิสูจน์ให้ทุกคนภายนอกเห็น ‎เรื่องที่เรากันรู้ดี
‎เรื่องอะไรกัน
‎ก็เรื่องที่เราทำงานหนักแค่ไหน
‎เราเป็นสัญลักษณ์ของค่านิยมที่ดีงามเพียงใด
‎พวกเราคุ้มค่าเงินภาษีประชาชนแค่ไหน
‎เท่ากับเราต้องทำใจว่า ‎จะมีกล้องคอยตามถ่ายตลอดเวลา
‎ไม่ตลอดเวลาหรอก จะตามถ่ายเป็นพักๆ ‎ในช่วงสองสามเดือนข้างหน้า
‎ดังนั้น
‎ขอให้ทุกคนทำตัวให้ดีที่สุดด้วย
‎โอย แสงไฟนั้นช่างแรงดีจริงนะ
‎ช่วยหรี่หน่อยได้ไหม แกรี่
‎- ขออภัยพ่ะย่ะค่ะ ‎- ดี ขอบใจจ้ะ
‎โรนัลด์ ลี
‎เดวิด ซอลท์
‎เทอร์รี เอ็ดเวิร์ดส์
‎ใต้ฝ่าละอองพระบาท
‎ซัลลี่ ฟิปส์
‎ทุกอย่างคงดูหรูเลิศไปหมด
‎รับทีมโอลิมปิกอังกฤษเป็นมื้อกลางวัน ‎รับประธานาธิบดีอเมริกันเป็นมื้อค่ำ
‎แต่นั่นเป็นงานมากมาย
‎ต้องเตรียมงานเยอะและค่าใช้จ่ายมหาศาล
‎แต่ถ้าถามว่าทำแล้วได้อะไรขึ้นมา
‎เราอยากคิดว่านี่ พวกเรานั้น
‎คุ้มค่าทุกบาททุกสตางค์
‎ทุกท่าน ทางนี้
‎ไปสิ
‎- สวัสดีครับ ท่านนายกฯ ‎- ครับ สวัสดี
‎กระหม่อมแอบหวังว่าจะมีกล้องรอถ่าย
‎มีแสงไฟ มีไมโครโฟน
‎อ้อ ได้ข่าวแล้วรึ
‎พ่ะย่ะค่ะ
‎เกรงว่าสามีเราค่อนข้างเอาจริงเอาจัง ‎กับเรื่องที่จะทำสารคดีนี้
‎และแม้ตัวเราเองจะไม่เข้าใจโทรทัศน์
‎แต่เราเข้าใจชีวิตแต่งงาน
‎และรู้ว่าเมื่อใดเป็นเวลาสำคัญ ‎ที่อีกฝ่ายจะได้เฉิดฉายบ้าง
‎ทีนี้ เรามีเรื่องต้องคุยกันหลายเรื่อง ‎ที่สำคัญคือการรัฐประหารในเอเธนส์
‎พ่ะย่ะค่ะ เมืองที่กระหม่อมคิดว่า ‎พระมารดาของพระสวามียังใช้ชีวิตอยู่
‎จากข่าวของกระทรวงต่างประเทศ ‎ท่านอาจกำลังตกอยู่ในอันตราย
‎ขอประกาศให้ทราบโดยทั่วกัน
‎รัฐบาลเก่าล่มสลายแล้ว
‎ทหารเข้าควบคุมเมืองและประเทศทั้งหมดแล้ว
‎ชาวต่างชาติทุกคนจะต้องออกจากประเทศทันที
‎ถ่ายโต๊ะ แล้วก็...
‎แล้วเราก็จะคุยเรื่องการเตรียมงาน
‎เราจะถ่ายบทสนทนาของพระองค์ ‎กับข้าราชบริพาร
‎เข้าใจแล้ว จะเตรียมนานแค่ไหน
‎น่าจะพร้อมในอีกไม่นาน
‎นี่ช็อตลิสต์ล่าสุดแล้วรึ
‎ทำต่อกันไปเลย
‎พ่ะย่ะค่ะ
‎ไงครับ
‎วันนี้เราคุยกับท่านนายกรัฐมนตรี
‎อย่างที่ท่านทราบ ‎เอเธนส์กำลังเผชิญกับการรัฐประหาร
‎ใช่
‎กระทรวงต่างประเทศเห็นว่า ‎เราควรส่งเครื่องบิน
‎ไปรับท่านแม่ของท่านมาที่อังกฤษ
‎- ให้อยู่ที่นี่กับเรา ‎- ที่นี่เลยหรือ
‎ใช่ ที่นี่ เราว่าท่านคงเห็นด้วยว่า ‎มีห้องเหลือตั้งมากมาย
‎- เมื่อใด ‎- ให้เร็วที่สุดเท่าที่ทำได้
‎- พรุ่งนี้เลยไหม ‎- เราทำแบบนั้นไม่ได้
‎- ทำไมล่ะ ‎- เผื่อท่านไม่สังเกต
‎ตอนนี้เรามีกล้องคอยถ่ายอยู่ทั่วไปหมด
‎เราสังเกตเห็นแล้ว
‎เราไม่อาจให้ท่านแม่ของเรา ‎ทำให้หนังออกมาดูไม่ดี
‎- ท่านก็รู้ว่าแม่เป็นยังไง ‎- เป็นคนแปลกนิดๆ
‎ไม่ เป็นมากกว่านั้น
‎แม่ไม่ใช่คนจากโลกของเรา
‎พูดตรงๆ ก็ไม่เหมาะกับโลกของเรา แม่...
‎ท่านแม่อยู่ในสถานบำบัดจิต ‎มาเกือบทั้งชีวิตวัยผู้ใหญ่
‎ท่านแม่ไม่...
‎ท่านแม่ไม่สบาย
‎และการถ่ายหนังครั้งนี้ ‎ภาพลักษณ์เป็นสิ่งสำคัญที่สุด
‎เราต้องระวัง ระวังมากๆ
‎ไม่ได้ คำตอบคือไม่ได้
‎พร้อมหรือยัง
‎ถ่ายเลย
‎- กล้องพร้อม ‎- เร็วเข้า
‎เราควรจะให้ท่านมาสิ
‎ท่านอายุ 82 แล้ว
‎ถ้าการเป็นแม่ของดยุคแห่งเอดินบะระ
‎และมารดาของพระสวามีในพระราชินี ‎เป็นคุณสมบัติที่ไม่ดีพอ
‎การเป็นท่านย่าของว่าที่กษัตริย์ของเรา ‎ก็คงจะใช้ได้
‎ไปพาท่านมา
‎ให้อยู่ในห้องติดกับฟ้าหญิงแอน ‎ให้ลูกคอยดูแล
‎พ่ะย่ะค่ะ
‎ลาก่อน ครอบครัวที่รักของฉัน
‎ลาก่อน พี่น้องที่รักของฉัน
‎ขอพระเจ้าทรงอำนวยพร
‎ขอพระเจ้าทรงคุ้มครองทุกคน
‎ขอบใจมากจ้ะ พ่อหนุ่ม
‎พระองค์หญิง
‎ขอบคุณจ้ะ
‎เชิญเสด็จทางนี้
‎สมเด็จพระราชินี
‎เราดีใจมากที่ท่านมาอยู่ตรงนี้กับเรา ‎โดยปลอดภัย
‎ทรงมีพระมหากรุณาธิคุณ
‎เกินไปมากทีเดียว
‎บับบิคินส์ล่ะ
‎เกรงว่าตอนนี้ลูกชายของท่านยังไม่ว่างค่ะ
‎เรากำลังถ่ายภาพยนตร์กันอยู่
‎อะไรนะ
‎ไม่สำคัญหรอกค่ะ
‎เดี๋ยวเขาก็จะมาเยี่ยมท่านเอง
‎ท่านคงเหนื่อยแย่ ‎เราจะให้คนพาไปยังห้องพัก
‎ขอบพระทัยเพคะ
‎บับบิคินส์
‎ใช่จ้ะ
‎นี่ห้องบรรทมเพคะ พระองค์หญิง
‎ห้องสวยจริง
‎ถึงไหนแล้ว
‎ฝ่าพระบาท กระหม่อมแค่จะมาทูลว่า ‎เจ้าฟ้าหญิงอลิซมาถึงแล้ว
‎ขอบใจ มาร์ติน
‎แม่ครับ!
‎แม่!
‎ฝ่าพระบาท พร้อมแล้วพ่ะย่ะค่ะ
‎เช้าตรู่ในบ้านแฝด เขตไฮเกท ลอนดอน
‎ที่ปรึกษาอุตสาหกรรมชื่อเร็กซ์...
‎เขาถ่ายอยู่นะ ที่รัก
‎พวกเขากำลังถ่ายเราตอนนั่งดูโทรทัศน์
‎เพื่อที่ประชาชนจะได้ดูพวกเรา
‎นั่งดูโทรทัศน์ ‎บนหน้าจอโทรทัศน์ของตัวเองที่บ้าน
‎นี่เป็นความสามานย์ต่ำช้า ‎ยิ่งกว่าที่เคยเจอมาครั้งไหนๆ
‎เครื่องสมองกลเทอร์มินัลเครื่องแรกของยุโรป
‎มันใช้การได้ง่าย และผู้เชี่ยวชาญทำนายว่า
‎ในเวลาเพียง 20 ปีข้างหน้า
‎บ้านใหม่ๆ ทุกหลังจะสร้างขึ้น ‎โดยมีจุดเสียบสมองกลพิเศษ
‎และการเช่าเครื่องเทอร์มินัลนั้นจะราคาถูก
‎กว่าโทรศัพท์ในทุกวันนี้เสียอีก
‎แล้วจะต้องทำยังไงต่อ
‎คุณอยากให้พวกเราพูดอะไรรึเปล่า
‎- พ่ะย่ะค่ะ ‎- พูดอะไรล่ะ
‎มีใครร่างอะไรไว้ไหม
‎กระหม่อมว่าแนวคิดเบื้องต้น
‎คือไม่มีการเขียนบทล่วงหน้า ‎เพื่อให้เป็นภาพของยามค่ำตามปกติ
‎นี่มันไม่เหมือนยามค่ำตามปกติแม้แต่น้อย
‎ถ้านี่เป็นยามค่ำตามปกติ
‎พวกเราจะต่างคนต่างอยู่
‎ในปราสาทราชวังแยกกัน ‎อย่างโดดเดี่ยวน่าเศร้าที่สุด
‎ไม่มาแออัดกันแบบนี้หรอก
‎วันนี้เหมือนกับเป็นวันคริสต์มาสในฝันร้าย
‎เร็กซ์ มาลิคมองโลกอนาคต
‎ที่เด็กๆ จะได้รับการศึกษาจากสมองกล
‎และทุกบ้านจะมีเทอร์มินัลเป็นของตัวเอง
‎ที่ต่อเข้ากับสมองส่วนกลาง...
‎ไม่แน่ ใต้ฝ่าละอองพระบาท ‎พระองค์หญิง และพระองค์ชาย
‎อาจจะทรงออกความเห็น ‎ถึงรายการที่ฉายอยู่ทางโทรทัศน์
‎คงออกความเห็นได้ง่ายขึ้น
‎ถ้ามีอะไรสนุกๆ ให้ดูสักนิด
‎เราเห็นด้วย รายการนี้น่าเบื่อแทบขาดใจ
‎มีอะไรดื่มเสียหน่อยก็อาจจะดีขึ้น
‎ถ้าได้ดื่มสักแก้ว ทุกอย่างจะดีขึ้น
‎ไม่ใช่ทุกอย่างหรอก
‎โธ่ อย่าทำตัวขวางคลอง
‎คอลิน
‎คัท
‎โอ๊ย ขอบคุณพระเจ้า
‎สวัสดีค่ะ
‎สวัสดีจ้ะ พ่อหนุ่ม
‎จุดบุหรี่ให้หน่อยได้ไหม
‎ได้เลยครับ
‎ในวังนี้จะหาไฟจุดบุหรี่ช่างยากเย็น
‎นั่นใครกัน
‎พระมารดาของดยุคแห่งเอดินบะระ
‎เจ้าฟ้าหญิงอลิซแห่งกรีซและเดนมาร์ก
‎- ทำให้บีบีซี ‎- อ้อ!
‎ให้ตายสิ
‎ใครก็ได้ไปห้ามที
‎เดี๋ยวนี้ ให้ตายสิ!
‎เล่าเรื่องสำนักนางชีหน่อยสิครับ
‎ได้สิ ที่นั่นชื่อว่า ‎คณะภคินีแห่งมาร์ธาและมารีย์
‎ตั้งอยู่เลขที่สิบ ถนนเพฟคอนในเอเธนส์
‎และ...
‎ช่วยเล่าเรื่องกรีซหน่อยสิครับ ‎ทุกวันนี้ประเทศกรีซมีปัญหารึเปล่า
‎เพราะอย่างนั้นท่านถึงได้มา...
‎หยุดถ่าย
‎ฝันร้ายชัดๆ
‎เราต้องพาแม่ออกไปจากที่นี่
‎- อย่าให้ใครได้พบเจอ ‎- อะไรนะ
‎เรากำลังถ่ายทำภาพยนตร์สารคดี
‎ซึ่งสำคัญมาก ‎ในด้านของการประชาสัมพันธ์
‎ครั้งนี้พวกทีมถ่ายทำยอมลบภาพที่ถ่ายไป
‎แต่ครั้งหน้าพวกเขาอาจไม่ใจดีกับเราแบบนี้
‎การให้แม่อยู่ในวัง
‎สุ่มเสี่ยงที่จะทำให้ทุกอย่างผิดแผนไปหมด
‎- ทำไมท่านถึงโกรธท่านแม่นัก ‎- เราไม่ได้โกรธ
‎โกรธสิ ท่านกำลังหัวเสีย
‎ท่านได้ไปเยี่ยมท่านแม่บ้างหรือยัง ‎ตั้งแต่ท่านแม่มาถึงที่นี่
‎ยังไม่ได้ไป
‎เราจะขอแนะนำนะ
‎เลิกพยายามปกครองเราเสียที
‎เลิกเข้ามาขวางและเลิกเข้ามายุ่ง ‎เลิกเสีย ท่านไม่รู้อะไรหรอก
‎เรารู้ว่าเธอเป็นแม่ของท่าน
‎ก็แค่ทางเทคนิค
‎นั่นหมายความว่าอะไรกัน
‎หมายความว่าเธอคลอดเราออกมา
‎แต่ไม่เคยเป็นแม่ใครทั้งนั้น
‎ฟิลิป
‎ฟิลิป!
‎โรซ่าวิ่งเข้ามาหาย่ากลางดึกเลย
‎พลางบอกว่า "เราต้องหากะละมังเพิ่ม!"
‎เหมือนได้ฟังเสียงวงออเคสตราทั้งคืน
‎ที่จริงมันตลกมากทีเดียว
‎แน่ละ เว้นแค่เรื่องที่เราทุกคนเปียกโชกกันหมด
‎- และหนาวเข้ากระดูกดำ ‎- อ้าว ทั้งสองคน
‎ใต้ฝ่าละอองพระบาท
‎ท่านย่ากำลังเล่า
‎เรื่องชีวิตที่มหัศจรรย์ที่สุดของท่าน
‎งั้นรึ
‎เราแค่แวะมาดูว่าท่านไม่ได้ขาดเหลืออะไร
‎- นั่งเถอะค่ะ ‎- โอย ค่ะ
‎หม่อมฉันได้มาเหลือจะพอ
‎แต่ที่สำนักนางชียังขาดอยู่
‎- หลานรัก อย่าพูด ‎- ที่นั่นต้องการ 200 ปอนด์ทำหลังคา
‎จริงรึ
‎จริงเพคะ
‎แล้วก็ขาดอีก 300 ปอนด์เพื่อซื้อยาและเตียงเพิ่ม
‎ตอนนี้เราจึงกำลังยุ่งกับการเขียนจดหมาย ‎ถึงผู้อุปถัมภ์และอุปการะเพื่อขอทุน
‎ถ้าหัวกระดาษมาจากวัง
‎เราคิดว่าน่าจะช่วยได้เยอะ
‎และกำลังดูว่าอาจมีอะไรในนี้ ‎ที่เราคิดจะขายได้บ้าง
‎เช่นอะไร
‎ภาพเขียนสักภาพ
‎ภาพเขียนรึ
‎หรือนาฬิกาสักเรือน
‎ในนี้มีนาฬิกาเยอะแยะเต็มไปหมด
‎ขายสักเรือนหรือสองเรือน ‎คงไม่กระทบกระเทือนอะไรกระมัง
‎เรื่องไม่ง่ายแบบนั้นน่ะสิ
‎บางอย่างก็ไม่ใช่กรรมสิทธิ์ของเราที่จะขายได้
‎แต่ไม่แน่ ลูกชายที่รักของท่าน ‎อาจพร้อมจะบริจาค
‎บับบิคินส์
‎ใช่ค่ะ บับบิคินส์
‎แต่ระหว่างนั้น เราจะหาบุหรี่มาให้เพิ่ม
‎และสัญญาว่าจะจัดขายของมีค่าในวัง ‎ครั้งใหญ่เมื่อเรากลับมา
‎ไม่ต้องค่ะ
‎อะไรกัน
‎- อรุณสวัสดิ์ บริดเจ็ท ‎- อรุณสวัสดิ์ จอห์น
‎ตื่นเต้นไหมที่คืนนี้จะได้ดูแล้ว
‎ตื่นเต้นที่สุดอยู่แล้ว
‎- อรุณสวัสดิ์ บริดเจ็ท ‎- อรุณสวัสดิ์
‎เอาละ
‎เปิดสิ
‎พระราชวังบัคกิงแฮมซึ่งเป็นที่รู้จักทั่วโลกว่า ‎เป็นบ้านของสมเด็จพระราชินีเอลิซาเบธที่สอง
‎- ก่อนหน้านี้เป็นป้อมปราการอันไม่อาจบุกได้ ‎- เอาแล้ว
‎เรื่องภายในถูกปิดซ่อนจากสายตาประชาชน
‎แต่นั่นกำลังจะเปลี่ยนไป
‎พวกเราได้รับอนุญาต ‎อย่างไม่เคยมีมาก่อนให้เผยหลังม่าน
‎ในบ้านของครอบครัวที่สำคัญที่สุด ‎ในสหราชอาณาจักร
‎เมื่อเริ่มวันใหม่...
‎โอ๊ย ไม่นะ ผมเราดูไม่ได้เลย
‎ไหนใครว่ากล้องถ่ายแล้ว ‎จะอ้วนขึ้นกี่ปอนด์นะ
‎- ปกติแล้วคนคงไม่คิดกัน... ‎- เงียบก่อน
‎- แต่ก็เช่นเดียวกับพสกนิกร... ‎- เปิดดังๆ
‎ทรงมีพระราชกรณียกิจในสำนักงาน ‎และมีหน่วยงานห้าหน่วยต้องจัดการ
‎ทรงพึ่งพาความช่วยเหลืออย่างมาก ‎จากสำนักราชเลขาธิการ
‎ขอบใจ
‎และนี่คือ...
‎ข้อเสนอแนะเรื่อง...
‎คนเหล่านี้จัดการตารางพระราชกรณียกิจ ‎และภารกิจต่างๆ ของสมเด็จพระราชินี
‎ไม่มีเรื่องใดในพระราชวัง ‎ที่จะเล็ดลอดหูตาของพวกเขาไปได้
‎เมื่อเวลาผ่านไปในแต่ละวัน
‎ก็จะมีพระราชกรณียกิจเพิ่มขึ้น
‎ดังนั้นกระหม่อมขอขานตำแหน่ง...
‎ก่อนอื่น ประชุมกับเหล่าองคมนตรี
‎พวกคุณอาจสงสัยว่าเหตุใดจึงไม่มีใครนั่งเลย
‎ไม่มีใครรู้คำตอบเหมือนกัน
‎แต่ช่วยให้การประชุมกระชับฉับไวขึ้นได้แน่ๆ
‎อยากรู้จังอะไรที่น่าเบื่อกว่ากัน
‎การต้องนั่งฟังการประชุมเหล่านั้น
‎หรือต้องมานั่งดูทางโทรทัศน์
‎แต่พระราชินีไม่ใช่ผู้เดียว ‎ที่ทรงมีพระราชกรณียกิจ
‎สมเด็จพระราชชนนี ‎ก็ทรงมีพระราชกรณียกิจมากมายเช่นกัน
‎อ้อ อย่างน้อยก็ถ่ายด้านที่สวยที่สุดของท่านแม่
‎เงียบสิ
‎อ้าว ดูสิ แม่คะ ถ่ายโคลสอัพหน้าแล้ว
‎เราพร้อมแล้ว คุณเดอมิลล์
‎หนึ่งในงานอดิเรกที่พระองค์ทรงโปรดที่สุด
‎คือการตรวจงานที่คอกม้า ‎ขนาด 150 เอเคอร์ ณ ซานดริงแฮม
‎แต่ถึงกระนั้น
‎พระราชกรณียกิจก็ยังตามมาได้
‎และมีงานต้อนรับ ‎กับงานราตรีสโมสรต่างๆ มากมายไม่รู้จบ
‎ต้องมีการเตรียมงานอะไรสักอย่างอยู่เสมอ
‎และไม่ว่าจะเป็นงานใด
‎คุณภาพของอาหารและการบริการ ‎จะต้องไม่เป็นสองรองใคร
‎งานเลี้ยงเหล่านี้อาจดูเหมือนหรูหราเกินจำเป็น
‎แต่ทุกงานล้วนแต่สำคัญระดับชาติ
‎เช่นเดียวกับโบราณราชประเพณี
‎เหล่าทูตานุทูตจะต้องได้รับ ‎การปฏิบัติแบบเดียวกันไม่ผิดเพี้ยน
‎เพื่อหลีกเลี่ยงความเข้าใจผิด ‎ว่าทรงพอพระราชหฤทัยที่ใดมากกว่า
‎ถือเป็นเกียรติอย่างสูง ใต้ฝ่าละอองพระบาท
‎เรารู้สึกว่าน่าสนใจมาก ท่านทูต
‎ปัญหาในโลกช่างซับซ้อน จริงไหม
‎แน่นอน ไม่ได้มีเพียง ‎งานเลี้ยงและพระราชกรณียกิจ
‎แม้สมเด็จพระราชินีและเจ้าฟ้าชายฟิลิป ‎มักจะต้องอยู่แยกกับพระราชบุตรและธิดา
‎แต่ช่วงวันหยุดยาวก็เป็นเวลาของครอบครัว
‎และทุกพระองค์ตั้งใจพักงานบ่อยๆ เป็นระยะ
‎ราตรีสวัสดิ์ จอห์น
‎ราตรีสวัสดิ์ ทัลลี่
‎ปกติทรงโปรดที่จะแปรพระราชฐาน ‎ไปยังปราสาทบัลมอรัล
‎ซึ่งเป็นพระราชฐานส่วนพระองค์
‎ในเขตที่ราบสูงไฮแลนด์ในแคว้นสกอตแลนด์
‎"เมื่อคืนก่อน คนทั้งชาติเปิดโทรทัศน์พร้อมกัน ‎เพื่อรับชมสารคดีเรื่องหนึ่ง
‎ซึ่งควรจะช่วยกอบกู้ชื่อเสียงของราชวงศ์ ‎ให้กลับสู่ฐานันดรที่ถูกที่ควร
‎ในดวงใจของชนทั้งชาติ
‎น่าเสียดาย นั่นไม่ใช่สิ่งที่พวกเขาได้รับ
‎ยากที่จะจินตนาการว่าพวกเขาคิดอะไรกันอยู่
‎ยามที่ตกลงเปิดประตูต้อนรับ ‎กล้องถ่ายโทรทัศน์
‎คงคิดว่าเมื่อตัดประเพณีโบราณ ‎และความลึกลับหลบซ่อนออกไป
‎พวกเราจะอัศจรรย์ใจ ‎ที่พวกเขาช่างติดดินเหมือนคนทั่วไป
‎ช่างเหมือนพวกเราอย่างน่าทึ่ง
‎นึกว่าการได้เห็นพวกเขา ‎เดินทางจากปราสาทแห่งหนึ่งไปอีกแห่ง
‎จากวังหนึ่งไปอีกวังด้วยเรือยนต์ ‎และเครื่องบินที่ "พวกเรา" ออกค่าใช้จ่าย
‎เดินเล่นบนพื้นที่ซึ่งพวกเขาเป็นเจ้าของ
‎ตกปลาในแม่น้ำที่พวกเขาเป็นเจ้าของ
‎และปิ้งบาร์บีคิวในป่าที่พวกเขาเป็นเจ้าของ
‎แล้วพวกเราคงจะได้คิด ‎ว่าพวกเขาทำงานอย่างไม่รู้เหน็ดเหนื่อยเพียงใด
‎พวกเขาเป็นสัญลักษณ์ ‎ที่คุ้มค่ากับเงินที่เสียไปมากเพียงใด
‎และประทับใจจนยอมเพิ่มเงิน ‎ที่เราจะต้องเป็นคนจ่ายให้พวกเขา"
‎ให้ดังขึ้นอีก จอห์น
‎ไม่ต้องอาย อ่านเลย!
‎อ่านให้ทุกคนได้ยิน มาเร็ว จอห์น
‎- มาเลย ‎- "แม้แต่ผู้ซึ่งจงรักภักดีต่อสถาบันกษัตริย์ที่สุด
‎ต้องยอมรับว่าอาวุธสำคัญที่สุด ‎ที่สถาบันกษัตริย์มีอยู่
‎คือความลึกลับเป็นปริศนา
‎- ซึ่งมาจากความยิ่งใหญ่สูงศักดิ์นั้น" ‎- จริง!
‎"สิ่งเดียวที่น่าอัศจรรย์ใจจากคนเหล่านี้
‎คือความเข้าใจผิดอย่างมหันต์ ‎ว่าพวกตนมีความสำคัญอันควรมีควรได้
‎และทักษะในการฝึกสนทนาเรื่องจิปาถะ
‎ที่สนุกจนผู้ป่วยในเครื่องพยุงชีพ ‎ยังอยากเอื้อมไปปิดเครื่องเพื่อลาตาย"
‎เยี่ยมมาก จอห์น เยี่ยมมาก
‎ไชโย!
‎จำนวนผู้ชมสูงดีมาก
‎นับตั้งแต่มีรายการสารคดีเรื่องจริง
‎ถือว่าสูงที่สุด
‎และมีบทวิจารณ์ดีๆ ลงหนังสือพิมพ์เช้านี้
‎โหดร้ายกับเราจะแย่
‎ที่กระหม่อมอ่านก็ไม่แย่นะ
‎กระหม่อมนึกว่าตนเองเข้าใจสื่อโทรทัศน์
‎ดีเท่าๆ กับคนในประเทศนี้
‎เพราะสื่อนี้กระหม่อมจึงได้มีชีวิตทางการเมือง
‎และนั่นเป็นเพราะยิ่งนานวัน ‎กระหม่อมยิ่งศึกษาวิธีการใช้สื่อนั้นให้ดีขึ้น
‎จะทำอย่างไรให้สื่อนั้นเข้าข้างกระหม่อม
‎แต่สถาบันกษัตริย์ ‎อาจไม่ได้เหมาะกับสื่อนี้เท่าไรนัก
‎โทรทัศน์เป็นสื่อที่เหมาะกับคนธรรมดา
‎แต่นั่นคือประเด็นของทั้งหมด
‎การทำให้ทุกคนเห็นว่าหลังรั้วปราสาทราชวัง
‎พวกเราก็เป็นคนธรรมดา
‎หามิได้พ่ะย่ะค่ะ ทรงไม่ใช่คนธรรมดา
‎ไม่ใช่หรือ
‎ถึงเวลาเช้าเราก็ต้องตื่น
‎ตกกลางคืนก็ต้องเข้านอน
‎เราทำงาน เหนื่อย เป็นหวัด
‎เรามีญาติที่ทำให้ขายหน้า
‎ต้องอดทนเวลารวมญาติวันคริสต์มาส
‎เราเป็นคนธรรมดาอย่างที่สุด
‎แต่ประชาชนไม่คิดว่าเป็นอย่างนั้น
‎และ...
‎ถ้าจะทรงอนุญาต ‎นี่คือจุดที่เรื่องมันสลับซับซ้อน
‎ประชาชนไม่ต้องการให้ทรงเป็นคนธรรมดา
‎อ้าว งั้นพวกเขาต้องการอะไร
‎บอกมาสิ พวกเราทุกคนอยากรู้ทั้งนั้น
‎พวกคุณต้องการอะไรจากเรากันแน่
‎ความจริงก็คือ ‎พวกเราไม่รู้หรอกว่าต้องการอะไร
‎นอกจากรู้ว่าอยากให้พระองค์ดีงามตามอุดมคติ
‎เป็นอุดมคติ
‎ไม่มีมนุษย์คนใดดีพร้อมได้ขนาดนั้น
‎มีแต่พระเจ้าที่ดีงามตามอุดมคติ
‎เพราะเหตุนั้น เราจึงอยากให้ ‎ราชวงศ์อยู่ไกลหูไกลตา
‎ไม่ต้องให้ใครคิดถึง
‎เพื่อความอยู่รอดและเพื่อให้ไม่บ้าเสียก่อน
‎แต่พวกเราจะไปซ่อนตัวก็ไม่ได้
‎เราต้องอยู่ในสายตาประชาชนตลอดเวลา
‎ดังนั้น คำตอบคืออะไรกัน
‎เท่าที่คิดได้ตอนนี้คือ ‎ใส่ราชพิธีและความลึกลับเข้าไป
‎เพราะนั่นทำให้พวกเรายังอยู่ในที่ลับ ‎ทั้งที่มองเห็นอยู่ในที่แจ้งได้
‎กลลวงหลอกตา
‎ปริศนาและโบราณราชประเพณี
‎ไม่ได้มีไว้เพื่อให้เราอยู่แยกจากผู้อื่น
‎แต่มีไว้เพื่อให้พวกเราอยู่รอด
‎(ศักดิ์ศรีของราชวงศ์พังทลาย ‎เมื่อกล้องโทรทัศน์บุกถ่ายใจกลางความเชื่อ)
‎- พ่อโทรหาหรือคะ ‎- ใช่
‎นั่งสิ
‎ดูเหมือนสารคดีนั้นไม่ใช่แค่ ‎ไม่ส่งผลอย่างที่พ่อหวังไว้
‎แต่มันส่งผลเป็นตรงกันข้ามเลย
‎แทนที่ข่าวจะเขียนว่า ‎พวกเราคุ้มค่างบประมาณแผ่นดินแค่ไหน
‎นักวิจารณ์กลับรวมใจเป็นหนึ่ง ‎และพากันล้อเลียนความ...
‎ความแข็งเป็นท่อนไม้
‎ความโง่เง่าของเรา
‎ความหลงตัวเอง
‎ความฟุ่มเฟือย...
‎- ลูกเตือนแล้วนะ ‎- อย่ามาพูดว่าเตือนแล้ว
‎ก็เตือนแล้วจริงๆ
‎ความคิดมันเพ้อเจ้อตั้งแต่ต้น ‎ผลก็ต้องตีกลับอยู่แล้ว
‎ลูกจำเป็นจะต้องพูดสิ่งที่คิดทุกคำ
‎เมื่อได้โอกาสทุกครั้งอย่างไร้ปรานีเช่นนี้รึ
‎อ้อ พ่อคิดว่าลูกได้มาจากใครกันล่ะ
‎แล้วพ่อจะทำยังไง
‎ที่จริง พ่อหวังว่าเราจะได้คุยกันว่า ‎ลูกน่ะจะทำอะไร
‎พ่ออยากจะ...
‎เสนอให้ลูกไปพบกับหนังสือพิมพ์ ‎แมนเชสเตอร์การ์เดียน
‎ในฐานะของผู้ให้สัมภาษณ์เชิงลึกชิ้นใหญ่
‎ทำไมต้องเป็นพวกนั้น ‎ทำไมไม่เป็นเดลีเทเลกราฟหรือเดลีเมล
‎หรือคนที่เรารู้ว่าอย่างน้อย ‎ก็จะเป็นมิตรกับพวกเราหน่อย
‎เพราะท่ามกลางกระแสคำวิจารณ์เหล่านี้
‎การได้แรงสนับสนุน ‎จากนักวิจารณ์ที่ติติงเราหนักที่สุด
‎จะทำให้คนเปลี่ยนใจได้มากขึ้น
‎อย่างกับเราจะทำให้เขาสนับสนุนได้
‎ลูกเป็นสมาชิกราชวงศ์ที่มัธยัสถ์ ติดดิน
‎เก็บเนื้อเก็บตัว และจริงใจ ‎ไร้การสร้างภาพที่สุดเท่าที่มี
‎ถ้าจะมีใครกู้สถานการณ์นี้ได้ ก็ต้องเป็นลูก
‎ต่อสายราชเลขาธิการฝ่ายสื่อมวลชน
‎จอห์น ผมเพิ่งวางสายจากราชเลขาธิการ
‎อ้อ ขอเดานะ เขาเรียกร้องให้เราขอโทษ
‎บอกว่าบทวิจารณ์ของผมชังชาติ ‎มีใจกบฏ...
‎เปล่า เขาเสนอให้เราไปสัมภาษณ์ฟ้าหญิงแอน
‎อะไรนะ แม่สาวโทรมขี้หงุดหงิดนั่นน่ะนะ
‎ใช่ และที่ประหลาดที่สุดคือ
‎พวกเขาเจาะจงขอให้คุณเขียนบทความนี้
‎โห พวกเขาบ้าไปแล้วจริงๆ
‎- เชิญไปยังประตูกลางทางทิศเหนือครับ ‎- รับทราบ
‎จอห์น อาร์มสตรอง จากหนังสือพิมพ์การ์เดียน
‎มาหาแอน
‎ใครนะ
‎เจ้าฟ้าหญิงแอน มาสัมภาษณ์ครับ
‎ครับผม เชิญทางนี้
‎กรุณารอตรงนี้ครับ
‎ขอบคุณครับ
‎- ตอนนี้เลยค่ะ ท่านย่า ‎- อะไรนะ
‎ไปเร็ว
‎ไปเลย!
‎คุณอาร์มสตรอง ไม่ได้ข้อความหรือครับ
‎เจ้าฟ้าหญิงแอน...
‎ประชวร...
‎พระโรคหวัดอย่างหนักจนไม่อาจให้สัมภาษณ์ได้
‎ไม่ครับ ไม่มีใครบอกเลย
‎ผมขออภัยจริงๆ ผมจะไปส่ง
‎นั่นใครกัน
‎ใครครับ
‎แม่ชีคนนั้น
‎นั่นคือ...
‎นั่นเจ้าฟ้าหญิงอลิซ
‎ใครนะ
‎พระมารดาของพระสวามี ดยุคแห่งเอดินบะระ
‎คุณว่าท่านจะยอมคุยกับผมไหม
‎ไม่ได้เป็นอันขาด ถ้าคุณจะกรุณา...
‎- ผมถามท่านเองก็ได้ ‎- ไม่ได้ นั่นไม่เหมาะสม
‎- ขอร้อง คุณอาร์มสตรอง ‎- สวัสดีครับ
‎สวัสดีครับ ผมจอห์น อาร์มสตรอง
‎ผมกำลังเขียนบทความเกี่ยวกับราชวงศ์ ‎ลงหนังสือพิมพ์การ์เดียน
‎ขออนุญาตถามคำถามได้ไหมครับ
‎อะไรนะ
‎ผมชื่อจอห์น อาร์มสตรองจากการ์เดียน ‎ขอสัมภาษณ์ได้ไหมครับ
‎ย่อมได้สิ
‎ท่านบอกว่าได้
‎แล้วพ่อหนุ่มจะให้ฉันช่วยอะไร
‎ครับ
‎ผมว่าคนในประเทศนี้
‎คงสนใจอยากจะทำความรู้จัก ‎กับแม่สามีของพระราชินี
‎จริงรึ
‎จริงสิครับ ดังนั้น
‎เริ่มกันตั้งแต่ต้นเลยดีไหม
‎แต่ฉันแก่มากแล้ว
‎อาจต้องคุยกันนานเลยทีเดียว
‎ผมมีเวลาเหลือเฟือครับ
‎อ้อ...
‎ฉันเกิดที่ปราสาทวินด์เซอร์
‎พระราชินีวิกตอเรียก็ทรงอยู่ด้วย ‎ในห้องตอนที่ฉันเกิด
‎จริงหรือ
‎ทุกคนนึกว่าฉันเป็นเด็กช้า
‎ช้าหรือครับ
‎ช้าอย่างไรครับ
‎เดินช้ารึ
‎ไม่ใช่จ้ะ พ่อหนุ่ม
‎ช้าตรงนี้
‎ครับ
‎ฉันเกิดมาหูหนวก
‎อ้อ เสียใจด้วยครับ
‎แต่นอกจากนั้นก็ปกติทุกอย่างใช่ไหม
‎ฉันเองก็คิดแบบนั้น
‎แต่คนอื่นไม่คิดแบบนั้นแน่ๆ
‎เพราะหลังจากนั้น ‎ฉันถูกวินิจฉัยว่าเป็นโรคจิตเภท
‎และส่งไปอยู่สถานบำบัด
‎สถานบำบัดทางจิตรึ
‎ใช่
‎ฉันได้รับการรักษาจากซิกมันด์ ฟรอยด์
‎เขาไม่ใช่คนใจดีเอาเสียเลย
‎เล่าต่อสิครับ
‎ฉันอยู่ที่นั่นแค่สองปีกว่าๆ
‎แล้วฉันก็หาทางหนีออกมาจนได้
‎(ถูกช็อตไฟฟ้า)
‎(อาการคลุ้มคลั่ง...)
‎(เดอะการ์เดียน) ‎(นักบุญแห่งราชวงศ์)
‎บับบิคินส์
‎"มีมุกตลกเกี่ยวกับแม่สามีหรือแม่ภรรยา ‎ที่เล่นกันทั่วไป
‎ที่ว่าเมื่อพวกท่านมาอยู่ด้วย ‎จะเป็นเหมือนฝันร้าย
‎แต่การให้แม่สามีคนนี้มาอยู่ด้วย ‎ถือเป็นพรอันประเสริฐแท้ๆ
‎เพราะเจ้าฟ้าหญิงอลิซเป็นบุคคลที่หาได้ยากยิ่ง
‎เป็นสมาชิกราชวงศ์
‎ซึ่งผ่านความทุกข์เข็ญมามากกว่าเราทุกคน
‎ทำงานหนักกว่าพวกเราทุกคน
‎และสร้างความดีงามไว้ในโลกนี้ ‎มากกว่าพวกเราทุกคน
‎เพราะหูหนวกมาแต่กำเนิด
‎จึงทรงมักจะถูกเข้าใจผิดอยู่เสมอ
‎ถูกกีดกัน และถูกสบประมาทครั้งแล้วครั้งเล่า
‎แพทย์ผู้รักษาได้ทำเรื่องเลวร้ายต่อพระองค์
‎ฉายรังสีกับมดลูกเพื่อให้หมดประจำเดือน ‎และลดความปรารถนาทางเพศ...
‎และทำการช็อตไฟฟ้า
‎เพื่อรักษาอาการคลุ้มคลั่ง
‎แต่แทนที่จะฝังใจเกลียดชัง
‎เจ้าฟ้าหญิงอลิซกลับทรงอุทิศชีวิตให้งานการกุศล
‎งานบริการสาธารณะ
‎และเรียกร้องความยุติธรรมในสังคม
‎โดยมักเสี่ยงพระองค์เองอย่างใหญ่หลวง"
‎บทความยังเขียนต่ออีกยาว นี่เป็น...
‎นี่คือจดหมายรัก
‎ลูกต้องขออภัยแม่
‎เรื่องอะไรกัน
‎เรื่องที่ลูกไร้ศรัทธา
‎ตลอดเวลามานี้ ‎ลูกพยายามไม่ให้กล้องถ่ายแม่
‎ทั้งที่เห็นชัดๆ อยู่ว่า ‎แม่ควรจะเป็นที่สนใจมากที่สุด
‎ถ้าจะมีใครต้องขอโทษ
‎เราทั้งคู่รู้ดีว่ามันเป็นทางกลับกันต่างหาก
‎อย่างน้อยพี่สาวทั้งหลายของลูก ‎ก็ยังเคยได้มีแม่คอยดูแลบ้าง
‎ตอนที่พวกเราจำเป็นต้องหนีจากกรีซ
‎แม่ทำใจไม่ได้
‎ต้องมีคนมาดูแลแม่
‎ต้องมีคนมาช่วยแม่
‎แต่พวกเขาไม่ได้ช่วยเหลือแม่
‎มันคือการทรมาน
‎พวกเขาพยายามเต็มที่แล้ว
‎ไม่ใช่
‎การรักษาที่พวกเขาทำมันป่าเถื่อน
‎และความกล้าหาญของแม่ที่ก้าวพ้นมันไป ‎ช่างเป็นเรื่องน่าทึ่ง
‎แม่ไม่ได้ทำคนเดียว
‎ทำคนเดียวไม่ได้หรอก
‎มีสิ่งที่คอยช่วยแม่อยู่ในทุกขั้นตอน
‎บับบิคินส์ ลูกพูดว่าลูกไม่ศรัทธา
‎ตอนนี้ศรัทธาของลูกเป็นอย่างไร
‎จำศีลอยู่
‎อะไรนะ
‎จำศีลอยู่
‎อย่างนั้นก็ไม่ดีน่ะสิ
‎ขอให้นี่เป็นของขวัญจากแม่คนหนึ่ง
‎ให้ลูกของตัวเอง
‎คำแนะนำเพียงข้อเดียว
‎ตามหาศรัทธาของลูกให้เจอ
‎มันช่วยได้จริงๆ
‎ไม่สิ
‎ไม่ใช่แค่ช่วยได้
‎มันเป็นทุกสิ่งทุกอย่าง
‎อ้าว ดูเหมือนฟ้าโปร่งแล้วนะ
‎ลูกจะว่ายังไง
‎ไปเดินเล่นกันไหม
‎เราเลื่อนการเสวยพระกระยาหารเที่ยง ‎กับลอร์ดและเลดี้เคซีย์ไปวันที่ 12
‎แปลว่ามีเวลาพอที่จะ ‎ตรวจการสวนสนามของทหารรักษาพระองค์
‎ที่โรงเรียนทหารอากาศกลาง ‎ที่ฐานทัพอากาศลิตเติ้ลริสซิงตันวันที่เก้า
‎ดีมาก ขอบใจ ไมเคิล หมดเรื่องหรือยัง
‎มีอีกเรื่องหนึ่งพ่ะย่ะค่ะ
‎สารคดีเกี่ยวกับราชวงศ์
‎ได้รับความสนใจจาก ‎สถานีโทรทัศน์ต่างประเทศจำนวนมาก
‎ทั้งองค์การสื่อสารมวลชนแห่งแคนาดา
‎องค์การสื่อสารมวลชนแห่งออสเตรเลีย
‎- สถานีซีบีเอสในสหรัฐอเมริกา... ‎- ไม่เอา
‎- ใต้ฝ่าละอองพระบาท ‎- เราไม่ให้ฉาย
‎พ่ะย่ะค่ะ
‎กระหม่อมคิดว่าบีบีซีมีแผนที่จะ ‎ฉายซ้ำในอีกสามสัปดาห์ข้างหน้า
‎นั่นก็ไม่ได้
‎อันที่จริง
‎เราว่าจะเป็นการดีที่สุด ‎ถ้าไม่มีใครได้ดูสารคดีนั้นอีก
‎ไม่ว่าจะที่ไหน ไม่ว่าจะเป็นใครก็ตาม
‎ช่วยจัดการให้เราได้ไหม
‎พ่ะย่ะค่ะ
‎คำบรรยายโดย ศันสนีย์ โอบอ้อม